Зинаида Јермољева

Зинаида Висарионовна Јермољева (руски: Зинаида Виссарионовна Ермольева; октомври 1898 година – 2 декември 1974) — советски микробиолог од донско козачко потекло, најпозната по пронаоѓањето на пеницилин за советската војска за време на Втората светска војна. Таа била член на Академијата на медицински науки на СССР во времето на нејзината смрт.

 Кариера 
Во 1921 година, Јермољева дипломирала на медицинскиот факултет на Донскиот универзитет. Од 1925 година, таа работела како раководител на неколку микробиолошки и епидемиолошки институти во Москва.

Во 1925 година, Јермољева била назначена за шеф на Одделот за микробна биохемија на Академијата на науки на СССР. Таму, таа го започнала своето истражување за бактериофагите и природните антимикробни агенси - особено лизозимот. За време на Втората светска војна, таа и Тамара Балезина изолирале вид на Penicillium crustosum што произведувал пеницилин. За прв пат бил користен во советските болници во 1943 година. 

Во 1942 година, таа ги објавила резултатите од експериментот извршен врз себе, при кој се заразила со раствор од Vibrio cholerae и закрепнала по третман. Резултатите од нејзиното истражување биле суштински при примената на превентивни мерки против колера во воените напори на Русија на Источниот фронт за време на Втората светска војна.

Во 1947 година, Јермољева била назначена за директор на новоформираниот Институт за антибиотици при Министерството за јавно здравје на СССР. Од 1952 година до нејзината смрт, таа ја водела Катедрата за микробиологија на Централниот постдипломски медицински институт во Москва (денес Руска медицинска академија за постдипломско образование).Кноповым, М.М.; Клясовым, А.В. "История РМАПО: Зинаида Виссарионовна Ермольева — создатель первого отечественного антибиотика"  [History RMAPO: Zinaida Vissarionovna Yermolyeva - Creator of the first domestic antibiotic] (in Russian). Russian Medical Academy of Postgraduate Education. Retrieved 16 January 2016.
Category:CS1 Russian-language sources (ru)

Јермољева била во брак со микробиологот Лев Зилбер, чиј брат, романсиерот Венијамин Каверин ја искористил кариерата на Јермољева и нејзиниот сопруг како основа за измислена приказна во неговата трилогија Отворена книга (1949–56).An Anthology of Jewish-Russian Literature, ed. Maxim D. Shrayer, Routledge: London & New York, 2015, p. 269 ("Veniamin Kaverin")  „Живиот и реален“ приказ на Татјана, ликот заснован на Јермољева, ја популаризирал микробиологијата како можна кариера меѓу девојчињата во Советскиот Сојуз.Anna Eremeeva, "The Woman-Scientist in Soviet Artistic Discourse", in: Edith Saurer et al., Women's Movements. Networks and Debates in post-communist Countries in the 19th and 20th Centuries, Köln: Böhlau Verlag, 2006, p. 347

 Научни интереси 

 Антибиотици
 Бактериски полисахариди
 Биолошки активни супстанции од животински ткива
 Интерферон
 Хемотерапија за инфекција

 Научни трудови 
Јермољева била автор на повеќе од 500 трудови и неколку книги, како „Пеницилин“, „Антибиотици, бактериски полисахариди, интерферон“ и други. Таа била основач и главен уредник на советското списание „Антибиотики“ („Антибиотици“).

 Меморија 
На 24 октомври 2018 година, Јермољева била прославена со Google Doodle.

 Награди и признанија 
десно|мини| Спомен плоча на Јермољева во нејзиното родно место Фролово, во знак на сеќавање

 Сталинова награда (1943)
 Два Ордена на Ленин
 Орден на Црвеното знаме на трудот

 Наводи 

Категорија:Руски научници
Категорија:Руски биолози
Категорија:Носители на Орденот на Црвеното знаме на трудот
Категорија:Носители на Орденот на Ленин
Категорија:Добитници на Сталиновата награда
Категорија:Починати во 1974 година
Категорија:Родени во 1898 година